Софијска Парада поноса мирни је марш ЛГБТ+ особа и њихове родбине и пријатеља, који комбинује друштвени и политички протест са забавним елементима. Одржава се сваке године у месецу јуну, у главном граду Бугарске, Софији од 2008. године. Прва парада  поноса у Софији одржана је 28. јуна 2008. године, на годишњицу Стоунволске побуне у Њујорку 1969. године. Истополне сексуалне активности постале су легалне 1. маја 1968. Између 1968. и колапса комунизма 1989. године земљом је владао диктатор, грађани нису били слободни и зато није било геј покрета или места за друштвена окупљања. Након што је 1990. године поново успостављена демократија, неколико геј барова и клубова отворило је своја врата у главном граду Софији, као и у Варни и Пловдиву.